b'\n_START_ARTICLE_\nSamsung Galaxy S\n_START_SECTION_\nZa\xc4\x8detek prodaje\n_START_PARAGRAPH_\nTelefon so najprej za\xc4\x8deli prodajati v Singapurju 4. junija 2010. Do konca prvega tedna prodaje v Singapurju je Samsung na Twitterju objavil, da je Singtel, ekskluzivni operater in prodajalec v Singapurju, prodal vse telefone. V petek 25. junija 2010 so za\xc4\x8deli telefon prodajati v Maleziji in Ju\xc5\xbeni Koreji. Nato so naenkrat po programu za\xc4\x8deli prodajati telefon pri 110-tih operaterjih v 100-tih dr\xc5\xbeavah. V Sloveniji so telefon za\xc4\x8deli prodajati 7. julija 2010. Ameri\xc5\xa1ke razli\xc4\x8dice Epic 4G, Vibrant, Captivate, Fascinate in Mesmerize so pri\xc5\xa1le v prodajo od junija do septembra 2010.\n_START_SECTION_\nSprejem\n_START_PARAGRAPH_\nCNET Asia je dal telefonu ugodno recenzijo z oceno 8,4/10. Galaxy S so primerjali s trenutno najzmoglivej\xc5\xa1imi telefoni z operacijskim sistemom Android, kot so HTC Desire, Xperia X10, Nexus S in pametnimi telefoni, ki uporabljajo razli\xc4\x8dne operacijske sisteme, na primer iPhone 4 s sistemom iOS, ter HTC HD2 s sistemom Windows Mobile._NEWLINE_Na spletni strani GSMArena.com so za Galaxy S navedli, da ima \xc2\xbbpopolno kakovost zvoka\xc2\xab, in hvalili telefonove izredne skupne zmogljivosti, ter ga ozna\xc4\x8dili za \xc2\xbbnovega vodjo Androidnega sve\xc5\xbenja\xc2\xab."_NEWLINE_TIME je v seznamu \xc2\xbb10-tih najbolj\xc5\xa1ih napravic\xc2\xab\xc2\xa0(Top 10 Gadgets) za leto 2010 dal telefon Galaxy S na drugo mesto, ter hvalil njegov zaslon Super AMOLED._NEWLINE_Nekateri ocenjevalci so kritizirali telefon pri delovanju GPS. Anandtech je pri ocenjevanju razli\xc4\x8dice Epic 4G zapisal: \xc2\xbbtelefon bo pretirano dolgo \xc4\x8dasa iskal va\xc5\xa1o dejansko lego, in/ali je tudi ne bo zelo to\xc4\x8dno dolo\xc4\x8dil.\xc2\xab Engadget je opisal GPS v razli\xc4\x8dicah Vibrant in Captivate kot \xc2\xbbmoten do skrajnosti in nefunkcionalen... to je problem, za katerega ni razumljive razlage, da je na\xc5\xa1el pot v prodajane naprave.\xc2\xab Samsung je izdal program za razli\xc4\x8dici Captivate in Vibrant, ki ponastavi telefonove nastavitve GPS na tovarni\xc5\xa1ko privzete. TechRadar je potrdil pomankljivosti GPS in navedel, da so jih odpravili v telefonu Google Nexus S.Kljub temu, da so \xc5\xbee nekaj \xc4\x8dasa precej zanimivi za Samsungove naslednje pripomo\xc4\x8dke Galaxy S, so se izjemno so\xc4\x8dni bitovi nedavno za\xc4\x8deli izogniti prej\xc5\xa1njemu mesecu.\n_START_SECTION_\nProcesor in grafi\xc4\x8dni procesor\n_START_PARAGRAPH_\nGalaxy S ima procesor S5PC110. Procesor zdru\xc5\xbeuje  45\xc2\xa0nm 1\xc2\xa0GHz procesorsko jedro ARM Cortex-A8 z grafi\xc4\x8dnim procesorjem PowerVR SGX 540, ki ga izdeluje Imagination Technologies, in podpira grafi\xc4\x8dno knji\xc5\xbenico OpenGL ES 1.1/2.0. Grafi\xc4\x8dni procesor lahko izrisuje do 20 milijonov trikotnikov na sekundo. Procesorsko jedro s kodnim imenom\xc2\xa0\xc2\xbbHummingbird\xc2\xab\xc2\xa0sta skupaj razvila Samsung in Intrinsity.\n_START_SECTION_\nPomnilnik\n_START_PARAGRAPH_\nGalaxy S ima 512\xc2\xa0MB namenski pomnilnik LPDDR2 RAM (prenosni DDR) in 16-32\xc2\xa0MB OneDRAM. Ni jasno ali bo Samsung zaradi vi\xc5\xa1jih stro\xc5\xa1kov izdeloval 32 GB razli\xc4\x8dice. Nekatere razli\xc4\x8dice imajo 8 ali 16 GB pomnilnika OneNAND, kombiniranega s package-on-package (PoP) kopico s procesorjem. Re\xc5\xbea za zunanjo kartico microSD podpira do 32 GB dodatnega pomnilnika.\n_START_SECTION_\nZaslon\n_START_PARAGRAPH_\nGalaxy S uporablja 4,0" (101,6 mm) Super AMOLED kapacitativni zaslon na dotik, ki ga pokriva steklo Gorilla Glass, posebni material odporen na razpoke in praske. Zaslon omogo\xc4\x8da lo\xc4\x8dljivost 800\xc3\x97480 px pri 233 ppi WVGA (0,37 megapikslov) z mDNIe in spada v Samsungovo dru\xc5\xbeino PenTile.\n_START_SECTION_\nZvok\n_START_PARAGRAPH_\nTelefon za zvok uporablja Wolfsonov digitalno-analogni pretvornik (DAC) WM8994.\n_START_SECTION_\nUporabni\xc5\xa1ki vmesnik\n_START_PARAGRAPH_\nTelefon uporablja najnovej\xc5\xa1i Samsungov lastni\xc5\xa1ki uporabni\xc5\xa1ki vmesnik TouchWiz 3.0. Z razliko od TouchWiz 3.0 na telefonu Samsung Wave omogo\xc4\x8da sedem doma\xc4\x8dih zaslonskih strani, oziroma namizij. TouchWiz 3.0 je druga\xc4\x8den od drugih uporabni\xc5\xa1kih vmesnikov sistema Android in uporabnikom omogo\xc4\x8da dodajanje, brisanje in preureditev doma\xc4\x8dih zaslonskih strani. Tudi zaganjalnik programov je prav tako druga\xc4\x8den od drugih Androidnih uporabni\xc5\xa1kih vmesnikov in je podoben programu iz sistema iOS, kar omogo\xc4\x8da prilagajanje bli\xc5\xbenjic. Poleg tega so lahko tri od \xc5\xa1tirih bli\xc5\xbenjic na dnu zaslona prilagojene tudi po meri._NEWLINE_Epic 4G ima specializirano razli\xc4\x8dico TouchWiz, ki temelji na TouchWiz 2.5. Ker ima Epic 4G izvla\xc4\x8dljivo tipkovnico QWERTY, se mora doma\xc4\x8da zaslonska stran vrteti v le\xc5\xbee\xc4\x8dem na\xc4\x8dinu, tako da v tej razli\xc4\x8dici zaradi tega manjka ve\xc4\x8d klju\xc4\x8dnih funkcij in programov. Naprave s TouchWiz 3.0 ne podpirajo to funkcijo, in zaradi te razlike se Epic 4G prodaja s precej preoblikovanim vmesnikom TouchWiz 2.5. Prilagoditev doma\xc4\x8dih zaslonskih strani, kot tudi nekaj drugih funkcij, ki so navzo\xc4\x8de v napravah s TouchWiz 3.0, kot sta Vibrant in Captivate, ni podprta v razli\xc4\x8dici TouchWiz, name\xc5\xa1\xc4\x8deni v razli\xc4\x8dici Epic 4G._NEWLINE_Najpomembnej\xc5\xa1i vidik vseh treh generacij TouchWiz je vmesnik s pripomo\xc4\x8dki. Najpomembnej\xc5\xa1i pripomo\xc4\x8dki, ki prihajajo s telefonom Galaxy S, so Daily Briefing, vremenska ura in Buddies Now widget. Poleg tega se lahko Samsungovim pripomo\xc4\x8dkom na doma\xc4\x8de zaslonske strani dodajajo in odstranjujejo Androidni pripomo\xc4\x8dki.\n_START_SECTION_\nPaketni programi\n_START_PARAGRAPH_\nMed drugo dodatno programsko opremo sodita program Layar, resni\xc4\x8dnostni brskalnik, ki predo\xc4\x8da smer GPS, ter Aldiko, bralnik elektronskih knjig. Telefon ima prav tako ve\xc4\x8d posodobljenih razli\xc4\x8dic programske opreme, ki se je za\xc4\x8dela uporabljati s prej\xc5\xa1njo generacijo Samsungovih pametnih telefonov (na primer i8910HD in i8000 Omnia II).\n_START_SECTION_\nPosodobitve\n_START_PARAGRAPH_\nRazli\xc4\x8dica operacijskega sistema Android je odvisna od mre\xc5\xbenega operaterja in se obi\xc4\x8dajno posodablja prek mre\xc5\xbee. \xc4\x8ce je telefon nastavljen za enega operaterja, tak\xc5\xa1na posodobitev za drugega operaterja ni mo\xc5\xbena. Zadnja uradna razli\xc4\x8dica Androida za poljubnega operaterja je razpolo\xc5\xbeljiva prek programa Samsung Kies. Za Galaxy S obstajajo tudi druge razli\xc4\x8dice Androida, na primer Darky\'s Rom, vendar njihova namestitev lahko izni\xc4\x8di lastnikovo garancijo.\n_START_SECTION_\nAndroid 2.2\n_START_PARAGRAPH_\nNa za\xc4\x8detku je imel Galaxy S name\xc5\xa1\xc4\x8deno razli\xc4\x8dico 2.1 (\xc2\xbbEclair\xc2\xab). Uradna posodobitev na Android 2.2 (\xc2\xbbFroyo\xc2\xab) se je za\xc4\x8dela novembra 2010._NEWLINE_V Kanadi je posodobitev na 2.2 za izbrane operaterje stekla 10. decembra 2010._NEWLINE_Posodobitev 2.2 so pri T-Mobile izdali 20. januarja 2011. Posodobitev je omogo\xc4\x8dila ve\xc4\x8d Androidnih funkcij, ki so bile prej onemogo\xc4\x8dene, na primer klicanje prek Wi-Fi in Mobile AP._NEWLINE_Verizonovo razli\xc4\x8dico telefona Fascinate so posodobili na 2.2 aprila 2011. Verizonova razli\xc4\x8dica Continuum pa je ostala na razli\xc4\x8dici 2.1._NEWLINE_Slovenski operater Mobitel je na zadnje prodajal telefon z razli\xc4\x8dico 2.2.\n_START_SECTION_\nAndroid 2.3\n_START_PARAGRAPH_\nRazli\xc4\x8dica Android 2.3 (\xc2\xbbGingerbread\xc2\xab) je bila najprej na voljo za nordijske dr\xc5\xbeave, Nizozemsko in Nem\xc4\x8dijo 16. aprila 2011. Za Zdru\xc5\xbeeno kraljestvo, Indijo in Hong Kong je bila na voljo konec maja 2011. V Singapurju je bila na voljo junija. V drugih dr\xc5\xbeavah bo na voljo kasneje.'